n_a

Luhya



        Mihiga amakoni saba giviti avandu vaduki velikula lya vise vana vavugananga mu luhya. Yaha na havundu halange halavu himbi hagati he tsinyumba tsyo komenya. Vasatsa vosi vikalanga ho kuhuliritsa niva ling’ana lilatula. Niva nukutsia kulwana musigu naho nokutsia kokola muyinzi gwe lisanga kuli kwombaka inyumba yo mulala kuvo.

        Nu muluhya yimu mwavihaniranga tsinderu. Tsisaa tsya mugamba zuri vafwananga muliru kwota. Havundu yaha niho havali vanyala koleta mwana osoleye vasakulu vamukumbiriza vamuha mageri. Vasakulu ve tsingulu vagimiranga musoleri umanyikani si a huliranga malago vamun weka tsisaala tsinditu atula ho na manya si gadukana akole ivindu vyagayangwa na vandu va muviti.

        Inyinga ya mugolova avakali valuganga uvukima valetera vasakulu valira halala. Yiyi ni inzira indala yamanyianga liyanzana lya vandu vakale vali ni vayanzana na kandi kuli valiranga halála. Yiyi kandi yali niyo inzira yo kumanya ni muka vwaha wamanya kodeka na ni muka vwaha mwimani.

          Lyeta lyetu “AVALUHYA” nohenzeritsa ulanyola lyatula ku ling'ana ‘LUHYA' avikalaanga ku ‘Luhya' vali avandu vo loleera lulala. Avandu vali mu district' yalangangwa “NORTH KAVIRONDO” vanyoleka na vandu vamolomanga lulimi lulala kali niva vavukananga ku mu mativuli lugano lugano.

           Ku yaga vikala halala ni vakalaga nuvulahi kwenyolere lyeta likuhambanyia. Vakalaga valangwe “AVALUHYA”